Małki panda

Małki panda, teke cerwjeny panda (Ailurus fulgens) jo družyna ze swójźby (Ailuridae).

 Wopis 
Małki panda jo šwižny a dośěgnjo dłujkosć wót něźi 50 až do 65 cm. Jogo wopuš jo gustokósmaty a dłujki. Kóža jo gusta, dłujkokósmata a měka, pśi comž górny bok jo błyšćecy kaž liška cerwjeny až žołtocerwjeny a brjuchowy bok a ruce a noze su carne. Woblico njaso běły muster. Głowa jo kulojta. Ruce a noze su krotke.

Žerjo pśedewšym bambusowe wurostki a łopjena, ale teke płody, małke rěpniki a insekty.

Samica pó 125 až 132 dnjach póroźi 1 až 4 młoźeta, kótarež w starstwje wót 2 až 3 lět bywaju rodnje zdrjałe.

 Rozšyrjenje a žywjeński rum 
Małki panda jo žywy w górskich a bambusowych lěsach na krotkozajtšnem wótkłonje Himalaje, pśi comž we wusokosćach wót něźi 1800 až do 4000 m wustupujo.

 Žrědła 
 Wolfgang Puschmann, BI-Lexikon Zootiere, VEB Biobliographisches Institut, Leipzig 1989, ISBN 3-323-00280-6, bok 205 
 Meyers Taschenlexikon Biologie, In 3 Bänden, 2. zwězk, ISBN 3-411-12023-1, bok 86 

 Eksterne wótkaze 

Kategorija:Rubjažne zwěrjeta